Durante su konstrukshon na aña 1967 e brùg a kai i esei a kousa morto di 15 trahadó. A kuminsá konstruí e promé fase di e brùg aki na e banda di Punda. Durante e ora ku e delaster pida tabata wòrdu poné, tur loke a wòrdu konstruí na e momentu ei a kai den otro. Loke a okashoná e kolapso aki nunka no por a wòrdu identifiká. Te ku awendia tin teoria tokante e kansasio di karga di e metal ku a wòrdu husá durtante konstrukshon. Tambe a spekulá ku a hasi frauda ku sen subsidiá for di Hulanda pa asina traha e brùg na un prèis mas abou ku loke a wordu kalkulá. Dos luna despues di e desaster a kuminsá dinobo ku e konstrukshon di e brùg, pero e biaha aki a kuminsá for di banda di Otrobanda. E brùg a habri pa tráfiko riba Koninginnedag (30 di Aprel) 1974.